Од 20. септембра 1991. до 1. децембра 1991. године учествовао је у борбеним дејствима на територији Хрватске (прекинуто редовно школовање у Генералштабној школи ЈНА и упућен на ратиште) на дужности начелника штаба заштитног пука у 5. војној области. Од 10. марта 1993. до краја рата у Босни и Херцеговини учествовао у борбеним дејствима обављајући дужности команданта лаке пјешадијске и гардијске моторизоване бригаде, референта за послове војне полиције у команди корпуса и начелника Одјељеља војне полиције у Главном штабу ВРС. Од 25. марта до 20. јуна 1999. године учествовао у одбрани од агресије NATO-a на Савезну Републику Југославију (прекинуто редовно школоваље у Школи националне одбране и упућен у Оперативно-наставио одјељеље у Команду Приштинског корпуса). Дана 26. маја 1999. године рањен је у засједи коју су извели припадници шиптарских терористичких снага на путу Штимље-Дуље-Сува Река и том приликом је задобио повреде десне аркаде, десног ока и лица.